করোনায় বিপর্যয়ে পর্তুগালে বাংলাদেশি সামাজিক সংগঠনের সহায়তা
করোনাভাইরাস মহামারীতে পৃথিবীর বিভিন্ন দেশে জরুরি অবস্থা বিরাজ করছে। এতে বিপাকে পড়েছে ইউরোপের দেশ পর্তুগালসহ বিভিন্ন দেশের বাংলাদেশি অভিবাসীরা।







গত বছরের নভেম্বর থেকে কাজ-কর্ম নেই। মার্চ থেকে অক্টোবর পর্যন্ত মূলত এখানে কাজের চাহিদা ও ব্যবসা-বাণিজ্য ভালো থাকে। ফলে করোনাভাইরাস সংক্রমণের ফলে জরুরি অবস্থায় তাদের খাবার, বাসা ভাড়াসহ আর্থিক সংকটে পড়েছেন হাজারও প্রবাসী।




এমন পরিস্থিতি বিবেচনায় এ সব প্রবাসীর পাশে দাঁড়ানোর চেষ্টা করছে প্রবাসের বিভিন্ন সামাজিক সংগঠন। লিসবনে বাংলাদেশ কমিউনিটির এ দুর্যোগকালীন মুহূর্তে এগিয়ে এসেছেন কিছু তরুণ ও প্রবীণ প্রবাসী ব্যক্তিবর্গ; গড়ে তুলেছেন ‘লিসবন প্রবাসী কল্যাণ ট্রাস্ট’।
ট্রাস্টটি মঙ্গলবার স্থানীয় সময় বিকাল ৩টায় প্রায় ১০০ জন মানুষকে খাদ্য সহায়তা করেছে এবং সপ্তাহের প্রতি মঙ্গলবার এ সহযোগিতা চলমান থাকবে বলে আশাবাদ ব্যক্ত করেন।
সকলের জন্য এক সপ্তাহের চাহিদা বিবেচনায় (৫ কেজি চাল, ৩ কেজি আলু, পেঁয়াজ ৩ কেজি, ১ লিটার তেল, ১ কেজি ডাল, দুধ ও মুড়ি প্রদান করা হয়)।  লিসবনের বাংলাদেশ কমিউনিটিতে ইতিমধ্যে ‘লিসবন প্রবাসী কল্যাণ ট্রাস্ট’-এর কার্যক্রম সর্বত্র প্রশংসিত হয়েছে।
বিশিষ্ট কমিউনিটি ব্যক্তিত্ব জহিরুল আলম জসিমকে প্রধান সমন্বয়ক করে ১৫ সদস্যের স্বেচ্ছাসেবকদের নিয়ে গড়ে উঠেছে এ ট্রাস্ট।  ট্রেজারার হিসেবে আছেন মহিন উদ্দিন ও আব্দুল ওয়াহিদ চৌধুরী।
জনসংযোগের দায়িত্ব পালন করছেন তানভীর আলম (জনি) ও জাকির হোসাইন। এতে সমন্বয়ক হিসেবে কাজ করছেন আফজাল হোসেন, মিজানুর রহমান মাসুদ, ইউসুফ তালুকদার, ইমরান হোসেন ভূঁইয়া, দেলোয়ার হোসাইন, জামাল ফকির, রেজাউল বাসিত শিমুল, বেলাল আহমদ, বশির আহমেদ, সুমন আহমেদ প্রমুখ।
ট্রাস্টের কার্যক্রম সম্পর্কে প্রধান সমন্বয়ক জহিরুল আলম জসিম বলেন, ‘এ দুর্যোগ মুহূর্তে যে প্রবাসী ভাই ও বোনেরা খাদ্য সংকটে আছেন তাদের সহায়তার উদ্দেশ্যে এ ট্রাস্ট গঠন করা হয়েছে।
তাছাড়া এ সংকট মোকাবেলায় লিসবনের আরেক ঐতিহ্যবাহী সামাজিক ও আঞ্চলিক সংগঠন গ্রেটার নোয়াখালী অ্যাসোসিয়েশন ইন পর্তুগাল, ‘প্রবাসী পরিবার’ নামে একটি হেল্পিং ফান্ড গঠন করেছে।
এ ছাড়া পর্তুগালের বাণিজ্যিক নগরী পোর্তোতে বাংলাদেশ কমিউনিটি অব পোর্তোর উদ্যোগে আগামী দুই ও তিন এপ্রিল পোর্তো শহরের রুয়া ডু ক্যাটিভোর (Rua do cativo) ৮ নম্বর ঠিকানায় সংগঠনের পক্ষ থেকে আপদকালীন বিশেষ সহায়তা প্রদান করা হবে।

করোনাভাইরাস মহামারীতে পৃথিবীর বিভিন্ন দেশে জরুরি অবস্থা বিরাজ করছে। এতে বিপাকে পড়েছে ইউরোপের দেশ পর্তুগালসহ বিভিন্ন দেশের বাংলাদেশি অভিবাসীরা।